  Майя Бывальцева 2016-тӥ арысь 1-тӥ гудырикошконысен 2017-тӥ арысь 1-тӥ гудырикошконозь Удмуртиын пӧйшурасьёслы 5 балянъёсты, 9 вудоръёсты, 128 гондыръёсты, 202 нардыосты но 1 сюрс 454 койыкъёсты кутыны лэзизы. Пӧйшуръёсты кутылон лимитъёсты пусъён сярысь пуктэтэз юнматӥз улосвыллэн кивалтӥсез Александр Соловьёв. Ужкагаз элькун тӧролэн но кивалтэтлэн нимлыко сайтазы поттэмын. Курень гондыръёсты ваньмыз пӧлысь 11,1 процентсэ кутыны лэземын (элькунын соос 1 сюрс 152), койыкъёсты — 8,3 процентсэ (ваньмыз 17 сюрс 462), нардыосты — 8 процентсэ (ваньмыз 2 сюрс 515 пала), балянъёсты — 2 процентсэ (ваньмыз 253 пала), вудоръёсты — 1 процентсэ (ваньмыз 916 пала). Тегъёс: Мерлык Ижкар Удмуртия АлександрСоловьёв пӧйшуръёс  